Århus Sejlklub, 29. august 2015.

Referent: Henrik Buhl, 7/9-2015.

Dagsorden:

1) Valg af dirigent og referent

2) Årsberetning (ved formand)

3) Årsregnskab (ved kasserer)

4) Kontingent fastsættelse

5) Valg af bestyrelse

6) Rangliste/udtagelse

7) Aktiviteter i det kommende år (PR, rekruttering, træning osv)

8) Indkomne forslag

9) Eventuelt

1) Valg af dirigent og referent

Jonas blev valgt og konstaterede at generalforsamlingen var indkaldt efter vedtægterne.

Henrik blev valgt, som den eneste med blok og kuglepen.

2) Årsberetning (ved formand)

Formanden Jan Saugmann redegjorde for klubbens kapsejladsaktiviteter i 2014-15:

2014: Uofficielt DM i Rungsted, få danske deltagere i E-Cuppen, 7 deltagere til VM i Kiel

2015: Uofficielt DM i Århus, få danske deltagere i E-Cuppen,

1 dansk deltager til VM i Sydafrika,

8 danske deltagere i NM,

7 deltagere til EM i Varberg.

Jan mente at opbakningen til dette års DM var skuffende, klubben har meldt datoen ud i god tid og formanden bad medlemmerne om at tilmelde sig med det samme Århus Sejlklub og DS havde godkendt DM’et. Den langsomme tilmelding kan have skræmt potentielle udenlandske deltagere væk.

Herefter svarede formanden på spørgsmål, som var med til at belyse klubbens øvrige aktiviteter:

Træningslejr – klubben har i samarbejde med den svenske 505 klub arrangeret træningslejr i Varberg – med danske trænere og to danske besætninger som deltagere.

Klubbåd – det er pt klubbens bedste aktiv i forhold til at rekruttere nye sejlere. Sidste års lånere har købt en jolle. Lotte og Jens har nu sejlet 2 stævner og vil gerne fortsætte i jollen.

Hjemmeside – er vores officielle nyhedskanal – Facebooksiden er et privat initiativ.

Udtagelsesserie – DS har haft et krav om rangliste, men det har de ikke længere – dette burde nok reflekteres i klubbens vedtægter.

Beretningen blev godkendt.

3) Årsregnskab (ved kasserer)

Kasseren var ikke tilstede og der blev ikke præsenteret noget regnskab. Det blev kritiseret af generalforsamlingens deltagere.

4) Kontingent fastsættelse

Generalforsamlingen valgte at forsætte med 250 kr. i kontingent pr. sejler.

Der skal følges op på om alle har indbetalt deres kontingent. Det skal bemærkes at det ikke er tilladt at sejle hverken danske eller internationale stævner, uden gyldigt medlemskab.

5) Valg af bestyrelse

Jan vil gerne overlade formandskabet til en anden, hvis der er nogen der ville gøre en indsats.

Herefter valgte generalforsamlingen bestyrelse for det kommende år:

Formand: Henrik Buhl

Kasserer: Michael Wonterghem

Øvrige medlemmer: Hans Genefke Jørgensen; Mads Christiansen og Jonas Christiansen

Rollerne som Kapsejladschef, PR og Web-Redaktør uddelegerer bestyrelsen selv.

6) Rangliste/udtagelse

Se formandens beretning ovenfor.

7) Aktiviteter i det kommende år (PR, rekruttering, træning osv)

Den nye bestyrelse blev opfordret til at arbejde med følgende:

Træningslejr – evt i samarbejde med svenskerne.

Der var enighed om at den nye bestyrelse hurtigst muligt skulle få arrangeret næste års DM og NM, i samråd med svenskere, finere og tyskere.

DM i Hellerup, i forbindelse Øresundsugen

DM i Århus, festugestævnet

DM i Gilleleje

DM i Vallensbæk

Kapsejladser i DK, DM plus et stævne på Sjælland og et i Jylland. Kapsejladskalenderen 2016 skal hurtigst på plads.

Klubbåd – måske kan klubben overveje at investere i klubbåd nummer to? Trailer til klubbåde?

Nye statutter – sanering og modernisering af nuværende vedtægter.

Vinteraktiviteter: Julefrokost, trim, vedligeholdelsestip, mm.

Hjemmeside og/eller Facebook – klubben må finde sine ben på de sociale medier. Jan mener, at vi ikke kan bruge Facebook som vores officielle medie, da de sociale medier har det med at skifte og forsvinde.

Hjemmesiden skal opgraderes/opdateres og link til Facebooksiden forsøges etableret.

Internationalt mesterskab til Danmark, det er nu 5 år siden vi havde VM i Kaløvig

Er leasing en mulighed? Tænk hvis man kunne lease sin 505 jolle, som en bil!

8) Indkomne forslag

Ingen forslag.

9) Eventuelt

Se ovenfor